SL Uradni list Evropske unije L 317/23

UREDBA KOMISIJE (ES) št. 1796/2004

z dne 15. oktobra 2004

o spremembi in popravkih Uredbe (ES) št. 14/2004 glede predvidene bilance oskrbe francoskih prekomorskih departmajev za sektor žit proizvodov iz predelanega sadja in zelenjave in predvidenih bilanc oskrbe Madeire za sektorje rastlinskih olj in proizvodov iz predelanega sadja in zelenjave, mleka in mlečnih proizvodov ter prašičjega mesa

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1452/2001 z dne 28. junija 2001 o uvedbi posebnih ukrepov za nekatere kmetijske proizvode za francoske prekomorske departmaje, o spremembi Direktive 72/462/EGS in razveljavitvi Uredbe (EGS) št. 525/77 in (EGS) št. 3763/91 (Poseidom) (1) in zlasti člena 3(6) Uredbe,

ob upoštevanju Uredbe Sveta (ES) št. 1453/2001/ES z dne 28. junija 2001 o uvedbi posebnih ukrepov za nekatere kmetijske proizvode za Azore in Madeiro in o razveljavitvi Uredbe (EGS) št. 1600/92 (Poseidom) (2) in zlasti člena 3(6) Uredbe,

ob upoštevanju naslednjega:

(1) Uredba Komisije (ES) št. 14/2004 z dne 30. decembra 2003 o določitvi bilanc oskrbe in pomoči Skupnosti za oskrbo z nekaterimi osnovnimi proizvodi za prehrano ljudi in za predelavo, kot kmetijskimi vložki in za dobavo živih živali in jajc najbolj oddaljenim regijam skladno z Uredbami Sveta (ES) št. 1452/2001, (ES) št. 1453/2001 in (ES) št. 1454/2001 (3) določa predvidene bilance oskrbe in pomoči Skupnosti.

(2) Sedanja raven izvajanja letnih bilanc oskrbe z žiti in proizvodi iz predelanega sadja in zelenjave francoskih prekomorskih departmajev ter z rastlinskimi olji, proizvodi iz predelanega sadja in zelenjave, polnomastnim mlekom v prahu in siri ter prašičjim mesom Madeire odraža, da so količine, določene za oskrbo z omenjenimi proizvodi, zaradi povpraševanja, večjega od predvidenega, manjše od potreb.

(3) Primerno je prilagoditi količine omenjenih proizvodov dejanskim potrebam zadevnih najbolj oddaljenih regij.

(4) Pri sprejetju Uredbe (ES) št. 114/2004 je prišlo do fizične napake, kar se tiče tarifne oznake KN plemenskih konj iz dela I Priloge II, namenjenih za francoske prekomorske departmaje. To napako je treba popraviti.

(5) Zato je treba spremeniti in popraviti Uredbo (ES) št. 14/2004.

(6) Ukrepi, predvideni s to uredbo, so v skladu z mnenjem upravljalnih odborov za zadevne proizvode –

SPREJELA NASLEDNJO UREDBO:

Člen 1

Uredba (ES) št. 14/2004 se spremeni:

1. V Prilogi I se dela 1 in 3 nadomestita z besedilom iz Priloge I k tej uredbi.

2. V Prilogi III se deli 3, 4, 6 in 8 nadomestijo z besedilom iz Priloge II k tej uredbi.

Člen 2

V delu 1 Priloge II Uredbe (ES) št. 14/2004 se tarifna oznaka KN plemenskih konj spremeni:

namesto „0101 11 00“ se bere „0101 10 10“.

Člen 3

Ta uredba začne veljati sedmi dan po objavi v Uradnem listu Evropske unije.

Člen 2 se uporablja od 1. januarja 2004.

Ta uredba je v celoti zavezujoča in se neposredno uporablja v vseh državah članicah. V Bruslju, 15. oktobra 2004 Za Komisijo Franz FISCHLER Član Komisije

(1) UL L 198, 21.7.2001, str. 11. Uredba, kakor je bila nazadnje spremenjena z Uredbo (ES) št. 1690/2004 (UL L 305, 1.10.2004, str. 1).

(2) UL L 198, 21.7.2001, str. 26. Uredba, kakor je bila nazadnje spremenjena z Uredbo (ES) št. 1690/2004.

(3) UL L 3, 7.1.2004, str. 6. Uredba, kakor je bila spremenjena z Uredbo (ES) št. 1232/2004 (UL L 234, 3.7.2004, str. 5).